નોકરિયાત વર્ગ માટે વર્ષ ખૂબ જ સારું રહેશે. નોકરીમાં કાર્યબોજ વધુ રહેશે, પરંતુ કોઈ વાંધો નથી. જે જાતકો નોકરીમાં બદલી, બઢતીની રાહ જોઈ રહ્યા છે તેઓની પણ ઇચ્છા પૂરી થઈ શકે છે. જે જાતકો નોકરીમાં પરીક્ષાઓ આપી વધુ ઊંચી લાયકાત મેળવવા માગતા હશે તેઓની ઇચ્છા પણ પૂર્ણ થતી જોવા મળશે. વેપાર, વ્યવસાય, ઉત્પાદન ક્ષેત્રના જાતકો માટે પણ વર્ષ ધંધાકીય દ્રષ્ટિએ સારું કહી શકાય. નવું કામ કરવા માગતા હશે તો તેમના માટે પણ તકોનું નિર્માણ થતું જણાશે. સટ્ટાકીય કાર્યો કરતા જાતકોએ ફેબ્રુઆરી સુધીનો સમય સાચવવો. પછીથી કોઈ વાંધો આવતો નથી. ગત વર્ષ દરમિયાન રોકાયેલાં નાણાં પણ આ વર્ષે છૂટા થતાં જોવા મળશે. જે જાતકો મિલકતોના-દલાલીનાં કાર્યો સાથે સંકળાયેલા છે તેમના પણ આર્થિક લાભનો સમય છે.